text: Why Invest in Baybay City?
text: #000001
text: Baybay Tourism and Investment Promotions Office
text: #000006
text: Ang mga mag-uuma lang nga taga-dakbayan sa Baybay ang tugotan nga mamaligya sa ilang mga produkto sa Tabo-an sa Baybay ‘ning dakbayan, nga mas nailhan sa tawag nga Kadiwa Center.
text: #000008
text: Atol sa pagpakighinabi kaniya sa “Nasayod ka ba, Bai?” News Team, gibutyag ni Abarquez nga gipatawag sa Sangguniang Panlungsod (SP) Committee on Agriculture ang mga nanindahay sa Tabo-an sa Baybay tungod sa mga reklamo nga adunay namaligya didto sa tabo-an nga dili taga-dakbayan sa Baybay. Nasayran nga aduna ‘say uban nga namaligya didto og mga produkto nga ila ra usab gi-angkat gikan sa mga mag-uuma sa laing lugar.
text: #000010
text: Matud pa usab ni Abarquez nga ilang nasayran nga adunay naghimo-himo og Vendor’s ID pinaagi sa pag-photocopy sa Vendor’s ID nga gi-issue sa City Agriculture Office (CAO) kanila.
text: #000011
text: Tungod niini, gikuha sa CAO ang mga Vendor’s ID nga ilang giluwatan ug makakuha lang og Tabo-an sa Baybay Vendor’s ID ang usa ka mag-uuma kon makahatag siya og barangay certification nga magmatuod nga usa siya ka mag-uuma sa ilang barangay.
text: #000012
text: Segun usab sa gikasabutan sa maong meeting nga kinahanglan nga nakabutang sa maong barangay certification kon unsa ang mga utanon nga iyang gitanom ug kon kanus-a ang schedule sa pag-harvest niini.
text: #000013
text: Pinaagi niini maseguro nga mga molupyo lang sa dakbayan sa Baybay ang makapamaligya sa ilang mga produkto sa Tabo-an sa Baybay ug nga ila ra usab nga abot ang mga produkto sa uma nga ilang gibaligya.
text: #000014
text: Matud pa ni Ms. Abarquez nga kinahanglan nga dalhon sa mag-uuma ang nahisgotang barangay certificate didto sa City Agriculture Office sa Second Floor sa New Baybay City Hall aron mahatagan sila og Tabo-an sa Baybay Vendor’s ID nga aduna nay numero aron pagseguro nga kalikayan ang pagpakopya niini pag-usab.
text: #000015
text: Hinuon, gitataw ni Ms. Abarquez nga kada unom (6) ka bulan i-renew ang Tabo-an sa Baybay Vendor’s ID. Matud pa usab niya nga inspeksiyonon usa sa mga kawani sa City Agriculture Office ang umahan sa usa ka mag-uuma sa dili pa siya hatagan sa Tabo-an sa Baybay Vendor’s ID.
text: #000016
text: Nasayran nga gikasabutan usab sa maong meeting nga 1m x 2m lang ang sukod sa puwesto sa matag manindahay sa tabo-an ug nga dili na puwede nga maghikyad sila sa mga produkto sa uma sa semento didto sa tabo-an.
text: #000017
text: Kahinumdoman nga gumikan sa pandemya ug sa mga bagyo nga miingo sa dakbayan sa Baybay, nagnihit ang mga produkto sa uma ug misaka pag-ayo ang presyo niini sa merkado ‘ning dakbayan gumikan kay gi-angkat pa man kini gikan sa nagkalain-lain nga mga lugar.
text: #000018
text: Tungod niini, mihangyo ang Lokal nga Kagamhanan sa Department of Agriculture Regional Office 8 nga ipadala dinhi sa dakbayan sa Baybay ang Kadiwa Center aron makahatag og alternative market sa mga molupyo ‘ning dakbayan.
text: #000019
text: Leave a Reply Cancel reply
text: #000023
text: Your email address will not be published. Required fields are marked (*).
text: #000024
text: Comment field and fields with (*) are required!
text: #000025
text: Notify me of follow-up comments by email.
text: #000027
text: Notify me of new posts by email.
text: #000028
text: Listen to “Nasayod ka ba, Bai?”
text: #000034
text: Every Tuesday, Thursday and Saturday
text: #000035
text: Your email address is required.
text: #000036